CELEX: 21997D1120(09)
Language: hr
Date: 1997-07-31 00:00:00
Title: Odluka Zajedničkog odbora EGP-a br. 59/97 od 31. srpnja 1997. o izmjeni Priloga XVII. (Intelektualno vlasništvo) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               38
            
         21997D1120(09)
   
               L 316/21
            
            
               SLUŽBENI LIST EUROPSKE UNIJE
            
            
               31.07.1997.
            
         
      ODLUKA ZAJEDNIČKOG ODBORA EGP-a
   br. 59/97
   od 31. srpnja 1997.
   o izmjeni Priloga XVII. (Intelektualno vlasništvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XVII. Sporazumu izmijenjen Odlukom Zajedničkog odbora EGP-a br. 59/96 (1);
   budući da Uredbu (EZ) br. 1610/96 Europskog parlamenta i Vijeća od 23. srpnja 1996. o sastavljanju dodatnih zaštitnih svjedodžbi za zaštitu biljnih proizvoda (2) treba unijeti u Sporazum,
   ODLUČIO JE:
   Članak 1.
   Iza točke 6. (Uredba Vijeća (EEZ) br. 1768/92) Priloga XVII. Sporazumu umeće se sljedeća točka:
   
               „6.a
            
            
               
                  396 R 1610: Uredba (EZ) br. 1610/96 Europskog parlamenta i Vijeća od 23. srpnja 1996. o uvođenju svjedodžbe o dodatnoj zaštiti za sredstva za zaštitu bilja (SL L 198, 8.8.1996., str. 30.).
            
         Odredbe Uredbe se za potrebe sadašnjeg Sporazuma tumače sa sljedećim prilagodbama:
   
               (a)
            
            
               u članku 3. stavku 1. točki (b) dodaje se sljedeće:
               ‚; u svrhu ovog podstavka i članaka koji se na njega odnose, odobrenje za stavljanje proizvoda na tržište dodijeljeno u skladu s nacionalnim zakonodavstvom države EFTA-e smatrat će se odobrenjem dodijeljenim u skladu s Direktivom 91/414/EEZ ili jednakovrijednom odredbom nacionalnog zakonodavstva države članice EZ-a.’;
            
         
               (b)
            
            
               članak 20. ne primjenjuje se;
            
         
               (c)
            
            
               što se tiče Islanda i Norveške, ova se Uredba primjenjuje od 2. siječnja 1998.;
            
         
               (d)
            
            
               sljedeći se stavci dodaju članku 19.:
               ‚3.   Ako osnovni patent u nekoj državi EFTA-e prestane vrijediti, zbog isteka njegovog zakonskog razdoblja, između 8. veljače 1997. i 2. siječnja 1998., svjedodžba ima učinak samo s obzirom na vrijeme nakon datuma objave prijave za odobrenje. Međutim, članak 13. primjenjuje se na razdoblje trajanja odobrenja.
               4.   U slučaju stavka 3., prijava za svjedodžbu se prilaže unutar dva mjeseca od 2. siječnja 1998.
               5.   Svjedodžba za koju je podnesena prijava u skladu sa stavkom 3. ne sprečava neku treću stranu, koja je između isteka važenja osnovnog patenta i objave prijave za svjedodžbu, u dobroj namjeri komercijalno koristila izum ili se ozbiljno pripremila na njegovu upotrebu, da nastavi s takvom upotrebom.’;
            
         
               (e)
            
            
               sljedeće se dodatno primjenjuje vezano uz Lihtenštajn:
               S obzirom na uniju patenata između Lihtenštajna i Švicarske, Lihtenštajn ne dostavlja dodatne zaštitne svjedodžbe za zaštitu biljnih proizvoda kako je određeno Uredbom. Međutim, svjedodžbe za zaštitu biljnih proizvoda koje dostavlja Švicarska imaju učinak u Lihtenštajnu od stupanja na snagu odnosnog zakonodavstva u Švicarskoj.”
            
         Članak 2.
   Tekstovi Uredbe (EZ) br. 1610/96 na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. kolovoza 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. srpnja 1997.
      
         
            Za Zajednički odbor EGP-a
         
         
            Predsjednica
         
         E. BULL
         
      
   
   
      (1)  SL L 21, 23.1.1997., str. 11.
   
      (2)  SL L 198, 8.8.1996., str. 30.